
Az előadáson először a 20. századi tudományfilozófia kánonjának három nagy lépésével ismerkedünk meg: a verfikácionizmussal, a falszifikácionizmussal és a konvencionalizmussal vagy instrumentalizmussal. Ezután egy olyan könyvről fogok beszélni, amelynek egyes részeit fordító segítségével a hallgatók is elolvashatják, s amely kifejezetten a technika filozófiájának lett szentelve. Manapság ugyanis már nem tanácsos a természettudományokról anélkül beszélni, hogy ne hoznánk szóba annak állandó útitársát, a technikát is.   

Munkamódszer
Az előadást ppt-vel kísérem, amelyen néhány szemléltető kép és a főbb gondolatok kiemelése lesz látható. Szeretném, ha a hallgatók nem pusztán csendben követnék az elhangzottakat, de bátran jelentkeznének hozzászólásaikkal is. Erősen ajánlott a gondolatmenetet követő jegyzetelés (lehetőleg összefüggően, nem odavetett megjegyzések kaotikus sorozataként), illetve a soron következő szöveg előzetes otthoni elolvasása.  

